text: Вестник Земя - Върховният съд на Бразилия обсъжда искане за освобождаване на Лула да Силва
  Back Вие сте тук:Начало Свят (2) Върховният съд на Бразилия обсъжда искане за освобождаване на Лула да Силва
  Върховният съд на Бразилия обсъжда искане за освобождаване на Лула да Силва
  Върховният съд на Бразилия реши да обсъди отново искането за освобождаване на бившия президент Луиз Инасио Лула да Силва след разкрития, хвърлили съмнения върху антикорупционното разследване "Автомивка", предаде АФП. Адвокатите на Лула обжалваха отхвърлянето по съдебен ред на подадена от тях молба за освобождаването му. Жалбата събра два гласа против във Върховния съд, преди гласуването да спре по искане на един от съдиите - Жилмар Мендес.
  73-годишният бивш президент излежава от 2018 г. присъда от 8 г. и 10 месеца. Той бе обвинен, че е получил триетажно жилище на брега на морето като подкуп от фирма срещу осигуряване на договори с държавната компания Петробраз. Според печата съдията Мендес ще разисква на 25 юни и по друга жалба на адвокатите на Лула. Те поставят под съмнение безпристрастността на съдия Сержио Моро, осъдил Лула на първа инстанция през 2017 г. През януари крайнодесният президент Жаир Болсонаро назначи Моро за министър на правосъдието и обществената сигурност.
  Онлайн изданието "Интерсепт" отправи в неделя тежки обвинения в политическа ангажираност въз основа на голям брой частни съобщения, разменени по-специално в приложението "Телеграм" между прокурорите и тогавашния федерален съдия Сержио Моро, ръководил разследването "Автомивка". "Макар дълго време да уверяваха, че са аполитични и мотивирани само от борбата с корупцията, прокурорите, участвали в "Автомивка", всъщност са заговорничили помежду си как да се попречи на завръщането на Лула и неговата Партия на трудещите се във властта", писа "Интерсепт.